

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 021-05/19-01/27**

**URBROJ: 2186/03-02-19-1**

**Cestica, 31.10.2019.**

**ZAPISNIK**

 sa 4. izvanredne sjednice Općinskog vijeća Općine Cestica održane dana 29. listopada 2019. godine u prostorijama Općine Cestica s početkom u 19,00 sati.

**PRISUTNI VIJEĆNICI:** Darko Majhen, Tomislav Lazar, Ivan Posavec, Tanja Veršić, Denis Kotolenko, Darijan Vinter, Ivan Hohnjec, Lucija Rodeš

**ODSUTNI:** Milan Borak, Nives Božić, Vlado Hip, Marjan Županić, Ivan Bednjanić Bunić, Stjepan Bistrović, Marina Košutar

**OSTALI PRISUTNI:** Mirko Korotaj, Ksenija Borić

**ZAPISNIČAR:** Gabriela Kos

 Predsjednik Vijeća Darko Majhen otvara 4. izvanrednu sjednicu Općinskog vijeća Općine Cestica, pozdravlja sve vijećnike, te konstatira da je od ukupno 15 vijećnika/ca 8 vijećnika/ca prisutnih na sjednici, postoji kvorum i Odluke se mogu donositi pravovaljano.

Pita da li ima netko izmjenu ili dopunu dnevnog reda? Izmjena i dopuna nema te daje predloženi dnevni red na usvajanje.

Konstatira da svi prisutni vijećnici glasaju za, pa je dnevni red prihvaćen jednoglasno, sa 8 glasova:

**Dnevni red:**

1. Donošenje I. Izmjena i dopuna Proračuna Općine Cestica za 2019. godinu
2. Donošenje I. Izmjena i dopuna Programa gradnje objekata i uređaja komunalne infrastrukture za 2019. godine
3. Donošenje Odluke o izmjeni i dopuni odluke o zaduživanju

**Točka 1.**

**DONOŠENJE I. IZMJENA I DOPUNA PRORAČUNA OPĆINE CESTICA ZA 2019. GODINU TE**

**DONOŠENJE I. IZMJENA I DOPUNA PROGRAMA GRADNJE OBJEKATA I UREĐAJA KOMUNALNE INFRASTRUKTURE ZA 2019. GODINU**

Predsjednik vijeća otvara 1. točku te moli načelnika za obrazloženje.

Načelnik objašnjava da se na prvoj strani 1. izmjena i dopuna proračuna ništa ne mijenja, već se samo sa strane 8 gdje je naveden iznos od 4.000.000,00 kn i 100.000,00 kn morao izdvojiti, a što je vidljivo na strani 9. gdje je baš istaknuta posebna stavka Izgradnja kulturnog centra Cestica sa istim iznosima. Morali smo to učiniti na taj način pošto su to bile smjernice Ministarstva financija. Zapravo se radi o promjeni tehničke naravi.

Predsjednik vijeća otvara raspravu.

Vijećnik Tomislav Lazar još jednom provjerava da li je dobro shvatio da se iznosi sa strane 8 brišu i dodaju se u posebnu stavku na strani 9?

Načelnik odgovara da je tako i to po uputama Ministarstva financija.

Nitko se više ne javlja za raspravu.

Predsjednik vijeća zatvara raspravu po točci 1. dnevnog reda, te daje točku 1. na usvajanje. Od 8 vijećnika, 7 vijećnika glasa ZA, a 1 je SUZDRŽAN. Predsjednik vijeća konstatira da I. Izmjene i dopune Proračuna Općine Cestica za 2019. godinu te I. Izmjene i dopune Programa gradnje objekata i uređaja komunalne infrastrukture za 2019. godine nisu usvojene jer nije bila prihvaćena većinom glasova svih vijećnika (sukladno čl. 78. Poslovnika o radu Općinskog vijeća Općine Cestica, Službeni vjesnik Varaždinske županije, br. 33/18.

**Točka** **2.**

 **DONOŠENJE ODLUKE O IZMJENI I DOPUNI ODLUKE O ZADUŽIVANJU**

Predsjednik vijeća otvara točku 2. i daje riječ načelniku.

Načelnik ukratko objašnjava da je ova odluka vezana uz odluku iz točke1. te nema potrebe opet isto ponavljati.

Predsjednik vijeća otvara raspravu.

Nitko se ne javlja za raspravu.

Predsjednik vijeća zatvara raspravu po točci 2. dnevnog reda, i daje Odluku o izmjeni i dopuni Odluke o zaduživanju na usvajanje. Od 8 vijećnika/ca, 7 vijećnika/ca glasaju ZA i 1 vijećnik/ca suzdržan. Predsjednik vijeća konstatira da je Odluka o izmjeni i dopuni Odluke o zaduživanju usvojena većinom glasova, no to u ovom slučaju nije moguće jer je ta Odluka povezana sa točkom 1., a koja nije usvojena.

Predsjednik vijeća zahvaljuje vijećnicima/cama na dolasku i zaključuje 4. izvanrednu sjednicu.

Sjednica završila u 19,20 sati.

ZAPISNIČAR:

Gabriela Kos

PREDSJEDNIK OPĆINSKOG VIJEĆA:

 Darko Majhen, mag.pol.